6. Beredskab og Sikkerhed - kompetenceoverdragelse af påbud og forbud i forbindelse 
med brandsyn (Åben)
Tidl. politisk behandling
Forventet sagsgang
ØK, BY
Lovgrundlag
Lov om kommunernes styrelse § 60
SAGENS INDHOLD
Byrådet skal i denne sag tage stilling til overdragelse af kompetence til Beredskab og Sikkerhed til at 
udstede påbud og forbud i forbindelse med brandsyn samt forbud i sager, hvor brugen af eksisterende 
bygninger ikke overholder byggelovgivningens regler om brand. 
Beredskabskommissionen har indstillet sagen til Byrådet på baggrund af en ændring i byggeloven, som 
giver Byrådet mulighed for kompetenceoverdragelse af påbud og forbud til § 60 fællesskaber. Samtidig 
betyder ændringer i bygningsreglementet, at bekendtgørelserne, som hidtil har været brugt til udstedelsen 
af påbud og forbud i sådanne sager, fjernes med udgangen af 2021. 
Kompetenceoverdragelsen skal desuden give Beredskab & Sikkerhed mulighed for på stedet og uden for 
normal åbningstid at nedlægge forbud, hvis brugen af eksisterende bygninger er i strid med 
byggelovgivningens regler om brand, og udgør en konkret risiko for personskade ved brand.
Kompetenceoverdragelsen forankres i vedtægternes bilag 2 for Beredskab og Sikkerhed. Et udkast til de 
opdaterede vedtægter er vedlagt, og den foreslåede tilføjelse er markeret. 
VURDERING
Hvis der ved brandsyn konstateres, at der er sket en overtrædelse af bygningsreglementets driftsmæssige 
regler, skal der efter brandsynsreglerne udstedes påbud eller forbud. Det er derfor nødvendigt med en 
kompetenceoverdragelse af påbud og forbud ifm. brandsyn til Beredskab & Sikkerhed, for at beredskabet 
også efter 2021 kan fortsætte med udførelsen af brandsyn. 
ØKONOMI
[adresse] vurderes ikke at have økonomiske konsekvenser. 
INDSTILLING
Direktøren for Teknik og Miljø indstiller til Byrådet:
1.
At Beredskabskommissionen overdrages kompetence til at give påbud og forbud ifm. brandsyn samt 
nedsætte forbud i sager, hvor brugen af eksisterende bygninger ikke overholder byggelovgivningens 
regler om brand. 
2.
At vedtægternes bilag 2 for Beredskab & Sikkerhed godkendes. 
BESLUTNING
Økonomiudvalget, 21. september 2021:
Fraværende: Ingen
Sagsnr. EMN-2020-26427
DokID: 2449590
Sagsbehandler akon
Byråd
28-09-2021 19:00
Indstilles godkendt.     
Byrådet, 28. september 2021:
Fraværende: Michelle Frederiksen og Henrik Toft.
Godkendt.
Bilag
1.
Beredskab og Sikkerhed - Udkast til opdaterede vedtægter ifm. kompetenceoverdragelse 
(2477107)
2.
Beredskab og Sikkerhed - Referat BKOM 21.05.21 (2477100)
